ᱚᱨᱩᱱᱟᱪᱚᱞ ᱯᱨᱚᱫᱮᱥ

ᱚᱨᱩᱱᱟᱪᱚᱞ ᱯᱨᱚᱫᱮᱥ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱸᱭᱮᱸ - ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ । ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱩᱴ ᱚᱛ ᱦᱟᱥᱟ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱘᱓,᱗᱔᱓ ᱪᱟ.ᱣᱠᱟ. ᱠᱤᱞᱚᱢᱤᱴᱟᱨ ᱠᱟᱱᱟ᱾ ᱠᱚᱸᱭᱮᱸ - ᱮᱛᱚᱢ ᱥᱤᱧᱩᱛ ᱱᱟᱠᱷᱟ ᱨᱮ ᱛᱷᱟᱢᱜᱟᱹᱰᱤ ᱟᱠᱟᱱ ᱛᱮ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱫᱚ ᱪᱟᱱᱫᱚ ᱨᱟᱠᱟᱵ ᱫᱤᱥᱚᱢ ᱦᱚᱸᱠᱚ ᱢᱮᱛᱟᱣᱟᱜ ᱜᱮᱭᱟ ᱾ ᱠᱚᱸᱭᱮᱸ - ᱥᱟᱢᱟᱝ ᱥᱤᱧᱚᱛ ᱨᱮᱛᱟᱜ ᱮᱴᱟᱜ ᱮᱴᱟᱜ ᱯᱚᱱᱚᱛ ᱞᱮᱠᱟ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱸ ᱦᱚ ᱰᱷᱮᱨ ᱦᱚᱲ ᱜᱮ ᱛᱤᱵᱵᱚᱛᱚ ᱵᱚᱨᱢᱤ ᱵᱚᱸᱥ ᱨᱮᱱ ᱠᱟᱱᱟ ᱠᱚ᱾ ᱫᱚᱥᱟᱨ ᱫᱟ.ᱨᱛᱤ ᱞᱟ.ᱲᱦᱟ.ᱭ ᱚᱠᱛᱮ ᱨᱮ ᱪᱤᱱ ᱨᱮᱱᱟᱜ ᱢᱤᱫ ᱮᱥᱠᱟᱨ ᱡᱚᱱᱚᱲᱟᱣ ᱧᱩ - ᱦᱟᱞᱟᱝ  ᱞᱤᱰᱩ - ᱵᱟᱨᱢᱟ  ᱰᱟᱦᱟᱨ (ᱥᱴᱩᱣᱮᱞ ᱰᱟᱦᱟᱨ)   ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱛᱮ ᱥᱮᱱ ᱟᱡᱟᱱᱟ᱾

ᱚᱛᱱᱚᱜ
ᱵᱤᱨᱼᱵᱩᱨᱩ ᱛᱮ ᱫᱟᱞᱚᱵ ᱟᱠᱟᱱᱟ ᱜᱚᱴᱟ ᱯᱚᱱᱚᱛ ᱨᱮᱛᱟᱜ ᱟᱫᱚᱢ ᱦᱤᱸᱥ ᱨᱮ ᱴᱟᱺᱰᱤ ᱴᱤᱠᱩᱡ ᱦᱚᱸ ᱢᱮᱱᱟᱜ ᱜᱮᱭᱟ। ᱯᱚᱱᱚᱛ ᱨᱮᱱᱟᱜ ᱵᱟᱨ - ᱯᱮᱦᱤᱸᱥᱟᱱ ᱠᱷᱚᱱ ᱵᱟᱹᱲᱛᱤ ᱜᱮ ᱵᱤᱨ ᱜᱟᱡᱟᱲ ᱨᱮ ᱯᱮᱨᱮᱡ ᱟᱠᱟᱱᱟ᱾

ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢ ᱱᱟᱠᱷᱟ ᱨᱮ  ᱟᱥᱟᱢ ᱟᱨ ᱱᱟᱜᱟᱞᱮᱱᱰ ᱯᱚᱱᱚᱛ, ᱯᱟᱪᱮ ᱨᱮ ᱵᱷᱩᱴᱟᱱ ᱫᱤᱥᱚᱢ, ᱥᱟᱢᱟᱝ ᱱᱟᱠᱜᱟ ᱨᱮ ᱢᱭᱟᱱᱢᱟᱨ ᱫᱤᱥᱚᱢ ᱟᱨ ᱠᱚᱸᱭᱮᱸ ᱱᱟᱠᱷᱟ ᱨᱮ ᱪᱤᱱ ᱫᱤᱥᱚᱢ ᱯᱮ ᱱᱟᱠᱜᱟ ᱠᱷᱚᱱ ᱜᱮ  ᱩᱯᱨᱤᱛ ᱫᱤᱥᱚᱢ ᱢᱮᱱᱟᱜ ᱛᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱨᱟᱡᱽᱟᱹᱨᱤ ᱡᱚᱥᱛᱮᱫ ᱟ.ᱰᱤ ᱥᱮᱬᱟ ᱜᱮᱭᱟ᱾

ᱱᱟᱜᱟᱢ
ᱦᱤᱱᱫᱩ ᱯᱩᱨᱟᱱ ᱨᱮ ᱴᱚᱴᱷᱟ ᱨᱮᱭᱟᱜ ᱥᱚᱫᱚᱨ ᱧᱟᱢ ᱞᱮᱱ ᱨᱮᱸᱦᱚᱸ ᱥᱮᱫᱟᱭ ᱱᱟᱜᱟᱢ ᱤᱫᱤ ᱠᱟᱛᱮ ᱚᱝᱠᱟᱱ ᱱᱤᱛ ᱰᱚᱜᱚᱨ ᱵᱟᱝ ᱧᱟᱢ ᱟᱠᱟᱱᱟ ᱾ ᱜᱮᱞ ᱛᱩᱨᱩᱭ ᱟᱵᱟᱜ ᱥᱚᱛᱟᱵᱽᱫᱤ ᱨᱮ ᱟᱥᱟᱢ ᱨᱮᱱ ᱨᱟᱡᱟ ᱟᱫᱚᱢ ᱦᱤᱸᱥ ᱠᱚ ᱫᱚᱡᱷᱚᱞ ᱞᱮᱫᱟ᱾ ᱑᱘᱒᱖ ᱥᱮᱨᱢᱟ ᱨᱮ  ᱟᱥᱟᱢ ᱵᱨᱤᱴᱤᱥ ᱟᱜ ᱛᱟᱵᱮ ᱨᱮ ᱥᱮᱱ ᱞᱮᱱ ᱨᱮᱸ ᱦᱚᱸ, ᱢᱮᱱ ᱠᱷᱟᱱ  ᱑᱘᱘᱐ ᱨᱮᱱᱟᱜ ᱫᱚᱥᱚᱠ ᱦᱟᱹᱵᱤᱡ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱵᱨᱩᱴᱤᱥ ᱵᱟᱛᱮ ᱨᱮ ᱟᱹᱜᱩ ᱨᱮᱱᱟᱜ ᱵᱟᱠᱚ ᱠᱩᱨᱩ ᱢᱩᱴᱩ ᱞᱮᱫᱟ᱾ ᱑᱙᱑᱒ ᱥᱮᱨᱢᱟ ᱨᱮ ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱨᱮᱭᱟᱜ ᱢᱤᱫᱴᱮᱱ ᱥᱟᱥᱚᱱ ᱴᱚᱴᱷᱟ ᱞᱮᱛᱮ ᱠᱚ ᱯᱷᱮᱨᱟᱣ ᱠᱮᱫᱟ ᱟᱨ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱠᱚ ᱫᱚᱦᱚ ᱠᱮᱫᱟ ᱱᱚᱨᱛᱷ ᱤᱥᱴᱟᱨᱱ ᱯᱷᱨᱚᱱᱴᱤᱭᱟᱨ ᱴᱨᱟᱠᱴ (North Eastern Frontier Tract ᱦᱩᱰᱤᱧ ᱛᱮ NEFT)। ᱑᱙᱕᱔ ᱥᱮᱨᱢᱟ ᱨᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱯᱷᱮᱨᱣᱞᱟᱣ ᱠᱟᱛᱮ North East Frontier Agency ᱠᱚ ᱫᱚᱦᱚ ᱠᱮᱫᱟ। ᱑᱙᱑᱓ ᱥᱮᱨᱢᱟ ᱨᱮ ᱠᱚᱸᱭᱮᱸ ᱛᱤᱵᱵᱚᱛ ᱨᱮᱭᱟᱜ ᱥᱤᱢᱟᱹ ᱤᱫᱤ ᱠᱟᱛᱮ ᱵᱤᱵᱟᱹᱫᱽ ᱛᱟᱦᱮᱸ ᱠᱟᱱᱟ᱾ ᱵᱨᱤᱴᱤᱥ ᱠᱚ ᱦᱤᱢᱟᱞᱚᱭ ᱞᱟᱯᱷᱟᱝ ᱜᱟᱹᱨᱤ ᱴᱟᱜ ᱥᱤᱢᱟᱹ ᱞᱮᱠᱟ ᱛᱮ ᱠᱚ ᱢᱮᱱ ᱚᱪᱚ ᱞᱮᱫᱟ, ᱢᱮᱱ ᱠᱷᱟᱱ ᱪᱤᱱᱤ ᱠᱚ ᱚᱱᱟ ᱨᱮ ᱜᱟᱹᱨᱤ ᱠᱚ ᱵᱮ- ᱵᱟᱛᱟᱣ ᱠᱮᱫᱟ᱾ ᱱᱚᱣᱟ ᱩᱢ ᱟᱠᱟᱱ ᱜᱟᱹᱨᱤ ᱫᱚ ᱢᱮᱠᱢᱚᱦᱚᱱ ᱜᱟᱹᱨᱤ (McMahon line) ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱟᱨ ᱱᱟᱦᱟᱜ ᱱᱚᱣᱟ ᱥᱤᱧᱩᱛ ᱪᱤᱱ ᱨᱮᱭᱟᱜᱥᱤᱢᱟᱹ ᱢᱮᱱ ᱛᱮ ᱟᱝᱜᱚᱪ ᱟᱠᱟᱱᱟ᱾ ᱑᱙᱔᱗ ᱥᱮᱨᱢᱟ ᱨᱮ ᱪᱤᱱ ᱫᱚ ᱜᱚᱴᱟ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮ ᱟᱡᱟᱜ ᱟᱹᱭᱫᱟᱹᱨᱤ ᱢᱮᱱᱟᱜᱼᱟ ᱢᱮᱱ ᱛᱮ ᱞᱟᱹᱭ ᱡᱟᱹᱦᱤᱨ ᱠᱮᱫᱟ᱾ ᱑᱙᱕᱙ ᱟᱨ ᱑᱙᱖᱒ ᱥᱮᱨᱢᱟ ᱨᱮᱭᱟᱜ ᱛᱟᱞᱟ ᱢᱟᱞᱟ ᱚᱠᱛᱮ ᱨᱮ ᱪᱤᱱ ᱯᱷᱟᱹᱫᱽ ᱠᱚ ᱟᱭᱢᱟ ᱫᱷᱟᱣ ᱢᱮᱠᱢᱚᱦᱟᱱ ᱜᱟᱹᱨᱤ ᱯᱟᱨᱚᱢ ᱠᱟᱛᱮ ᱥᱤᱧᱩᱛ ᱨᱮᱭᱟᱜ ᱥᱤᱢᱟᱹ ᱜᱷᱟᱹᱴᱤ ᱫᱚᱠᱷᱚᱞ ᱞᱮᱫᱟ᱾ ᱑᱙᱖᱒ ᱥᱮᱨᱢᱟ ᱨᱮ ᱪᱤᱱ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱠᱚ ᱛᱟᱲᱟᱢ ᱨᱩᱣᱟᱹᱲ ᱮᱱᱟ ᱾ ᱱᱤᱭᱟᱹ ᱛᱟᱭᱚᱢ ᱟᱭᱢᱟ ᱫᱷᱟᱣ ᱥᱤᱢᱟᱹ ᱵᱤᱵᱟᱹᱫᱽ ᱥᱚᱞᱦᱮ ᱞᱟᱹᱜᱤᱫ ᱠᱩᱨᱩ ᱢᱩᱴᱩ ᱞᱮᱱᱟ, ᱮᱱ ᱠᱷᱟᱱ ᱵᱟᱝ ᱥᱚᱞᱦᱮ ᱞᱮᱱᱟ ᱾ ᱑᱙᱗᱒ ᱥᱮᱨᱢᱟ ᱨᱮ ᱴᱚᱴᱷᱟ ᱴᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱭᱩᱱᱤᱭᱚᱱ ᱴᱚᱴᱷᱟ ᱞᱮᱠᱟ ᱛᱮ ᱠᱚ ᱧᱩᱢ ᱵᱮᱜᱟᱨ ᱠᱮᱫᱟ ᱟᱨ ᱑᱙᱘᱖ ᱥᱮᱨᱢᱟ ᱨᱮ ᱰᱤᱥᱮᱢᱵᱚᱨ ᱯᱩᱨᱟᱹ ᱯᱚᱱᱚᱛ ᱨᱮᱭᱟᱜ ᱢᱚᱱᱚᱛ ᱠᱚ ᱮᱢᱟᱣ ᱫᱟᱜᱼᱟ᱾

ᱡᱟᱹᱛᱤ ᱜᱟᱛᱷᱟᱣ
ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮ ᱧᱩᱢ - ᱵᱮᱜᱟᱨ ( ᱚᱱᱚᱥᱚᱪᱤᱛ) ᱡᱟᱹᱛᱤ ᱟᱨ ᱡᱚᱱᱚᱡᱟᱹᱛᱤ ᱠᱚᱣᱟᱜ ᱢᱟᱨᱟᱝ ᱛᱮᱫ ᱟᱹᱰᱤ ᱵᱟᱹᱲᱛᱤ ᱜᱮᱭᱟ ᱾ ১৯৮১ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮ ᱠᱟᱛᱮ ᱧᱩᱢ - ᱵᱮᱜᱟᱨ ᱡᱚᱱᱚᱡᱟ.ᱛᱤ ৭৯%᱾ ᱱᱩᱠᱩ ᱜᱚᱴᱟ ᱥᱤᱧᱩᱛ  ᱨᱮᱱ ᱧᱩᱢ - ᱵᱮᱜᱟᱨ ᱡᱚᱱᱚᱡᱟ.ᱛᱤ ᱨᱮᱭᱟᱜ ৭% ᱢᱮᱱᱟᱷ ᱠᱚᱣᱟ । ᱱᱚᱱᱰᱮ ২০ ᱜᱚᱴᱟᱝ ᱢᱟᱨᱟᱝ ᱡᱚᱱᱚᱡᱟᱹᱛᱤ ᱠᱚᱣᱟᱜ ᱜᱤᱨᱟ.ᱵᱟᱥ ᱢᱮᱱᱟᱜ ᱠᱚᱣᱟ। ᱱᱩᱠᱩ ᱨᱮᱱ ᱟᱨ ᱦᱚᱸ ᱟᱭᱢᱟ ᱦᱩᱰᱤᱧ ᱦᱟ.ᱛᱤ ᱢᱮᱱᱟᱜ ᱠᱚᱣᱟ᱾ ᱱᱩᱡᱩ ᱢᱩᱫᱽ ᱨᱮ ᱢᱟᱨᱟᱝ ᱡᱟᱹᱛᱤ ᱫᱚ ᱠᱚ ᱦᱩᱭᱩᱜ ᱠᱟᱱᱟ – ᱟᱹᱫᱤ, ᱱᱤᱥᱤ, ᱟᱯᱟᱛᱟᱱᱤ, ᱛᱟᱜᱤᱱ, ᱠᱷᱟᱢᱴᱤ, ᱱᱚᱡᱴᱮ, ᱣᱟᱧᱪᱮ, ᱛᱟᱝᱥᱟ, ᱥᱤᱝᱯᱷᱚ, ᱢᱮᱱᱯᱟ, ᱥᱮᱨᱟᱫᱩᱠᱯᱮᱱ ᱟᱨ ᱚᱠᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱥᱚᱨᱠᱟᱨ
 Official Site of the government of Arunachal Pradesh
 Official Tourism Site of Arunachal Pradesh, India

General information




ᱛᱷᱚᱠ:ᱚᱨᱩᱱᱟᱪᱚᱞ ᱯᱨᱚᱫᱮᱥ ᱥᱚᱨᱠᱟᱨ
ᱛᱷᱚᱠ:ᱠᱚᱧᱮ ᱥᱟᱢᱟᱝ ᱥᱤᱧᱚᱛ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ